LIETUVOS BANKO VALDYBA

NUTARIMAS

DĖL Lietuvos Respublikos draudimo priežiūros komisijos 2004 m. balandžio 13 d. nutarimo Nr. N-40 „Dėl Mokumo atsargos skaičiavimo metodikos patvirtinimo“ pakeitimo

2014 m. birželio 12 d. Nr. 03-107

Vilnius

Vadovaudamasi Lietuvos Respublikos Lietuvos banko įstatymo 42 straipsnio 3 dalies 1 punktu, Lietuvos Respublikos finansų rinkos priežiūros sistemos pertvarkos įstatymo 4 straipsnio 3 dalimi ir Lietuvos Respublikos draudimo įstatymo 39 straipsnio 1 dalimi, Lietuvos banko valdyba n u t a r i a:

1. Pakeisti Mokumo atsargos skaičiavimo metodiką, patvirtintą Lietuvos Respublikos draudimo priežiūros komisijos 2004 m. balandžio 13 d. nutarimu Nr. N-40 „Dėl Mokumo atsargos skaičiavimo metodikos patvirtinimo“, ir išdėstyti 47 punktą taip:

„47. Draudimo ir perdraudimo įmonės privalo mokumo atsargos apskaičiavimą pateikti priežiūros institucijai ne rečiau kaip kas finansinių metų ketvirtį, užpildydamos visas 1–3 prieduose pateiktų lentelių eilutes:

47.1. gruodžio 31 dienos mokumo atsargos apskaičiavimas elektroniniu būdu privalo būti pateiktas iki kitų ataskaitinių metų gegužės 1 dienos. Kovo 31 dienos, birželio 30 dienos ir rugsėjo 30 dienos mokumo atsargos apskaičiavimas privalo būti elektroniniu būdu pateiktas iki kito ketvirčio pirmojo mėnesio dvidešimt penktos dienos;

47.2. pasibaigus finansiniams metams, draudimo ir perdraudimo įmonės iki kitų metų kovo 1 dienos privalo elektroniniu būdu priežiūros institucijai pateikti preliminarų gruodžio 31 dienos mokumo atsargos apskaičiavimą;

47.3. priežiūros institucijai mokumo atsargos apskaičiavimas teikiamas per priežiūros institucijos informacinę sistemą. Už teikiamos informacijos teisingumą atsako draudimo arba perdraudimo įmonės administracijos vadovas.“

2. Nustatyti, kad šis nutarimas įsigalioja 2014 m. liepos 1 d. ir taikomas teikiant 2014 m. pirmojo pusmečio bei vėlesnių ataskaitinių laikotarpių mokumo atsargos apskaičiavimą.

Valdybos pirmininkas	Vitas Vasiliauskas